钦定古今图书集成/明伦汇编/氏族典/第258卷 > 王惠
## 钦定古今图书集成/明伦汇编/氏族典/第258卷 > 王惠

按《宋书王惠传》，“惠字令明，琅邪临沂人也。祖劭，车骑
将军。父默，左光禄大夫。惠幼而夷简，为叔父司徒谧
所知，恬静不交游，未尝有杂事。高祖闻其名，以问从
兄诞，诞曰：‘惠后来秀，令鄙宗之美也’。”即以为行太尉
参军事府主簿从事中郎。世子府建，以为中军长史。
世子为荆州，惠长史如故，领南郡太守，不拜。宋国初，
建，当置郎中令，高祖难其人，既而以“惠”居之。迁世子
詹事，转尚书、吴兴太守。少帝即位，为吏部尚书。人有
与书求官者，得辄聚置阁上。及去职，印封如初。元嘉
三年卒，时年四十二。追赠太常。无子。